wickkiey/tamil-wikipedia-markdown huggingface dataset:
# அகமதாபாத்-மும்பை முதன்மை இருப்புப் பாதை


**அகமதாபாத்-மும்பை முதன்மை இருப்புப் பாதை** (*Ahmedabad–Mumbai main line*),மேற்கு இந்தியாவில் செயல்படும் மேற்கு இரயில்வேயின் ஒரு இருப்புப்பாதை ஆகும். 493 கிலோ மீட்டர் நீளம் கொண்ட இந்த முதன்மை இருப்புப் பாதையானது மும்பை நகரத்தையும், அகமதாபாத் நகரத்தையும் இணைக்கிறது. இந்த இருப்புப் பாதை முழுவதும் மின்மயமாக்கப்பட்டுள்ளது.  
இந்த முதன்மை இருப்புப் பாதையில் வதோதரா, பரூச், சூரத், அங்கலேஷ்வர், வாபி, பால்கர்,, மும்பை நகரங்கள் உள்ளது.  
## இதன் கிளை இருப்புப் பாதைகள்
அகமதாபாத்-மும்பை முதன்மை இருப்புப் பாதையிலிருந்து கீழ்கண்ட கிளை இருப்புப் பாதைகள் பிரிகிறது.  
1. நாடியாத்- மொதாசா இருப்புப் பாதை 104 கிலோ மீட்டர்
1. காம்பத்-ஆனந்த் இருப்புப் பாதை - 53 கிலோ மீட்டர்
1. கத்தானா-வசத் இருப்புப் பாதை - 43 கிலோ மீட்டர்
1. வதோதரா- சோட்டா உதய்பூர் இருப்புப் பாதை - 105 கிலோ மீட்டர்
1. தாகேஜ்- பரூச் இருப்புப் பாதை - 62 கிலோ மீட்டர்
1. ராஜ்பிப்லா-அங்கலேஷ்வர் - இருப்புப் பாதை - 63 கிலோ மீட்டர்
## முக்கியத் தொடருந்துகள்
அகமதாபாத்-மும்பை முதன்மை இருப்புப் பாதையில் செல்லும் முக்கியத் தொடருந்துகள்:  
| பெயர் | வண்டி எண் | துவங்குமிடம் | முடியுமிடம் |  |
| --- | --- | --- | --- | --- |
| மும்பை சென்டிரல் - காந்திநகர் வந்தே பாரத் விரைவுவண்டி | 20901/02 | மும்பை சென்டிரல் | காந்திநகர் |  |
| அகமதாபாத்- மும்பை சென்டிரல் தேஜஸ் விரைவுத் தொடருந்து | 82901/02 | மும்பை சென்டிரல் | அகமதாபாத் |  |
| மும்பை சென்டிரல் -அகமதாபாத் எக்ஸ்பிரஸ் | 12009/10 | மும்பை சென்டிரல் | அகதாபாத் |  |
| குஜராத் எக்ஸ்பிரஸ் | 22953/54 | மும்பை சென்டிரல் | அகமதாபாத் |  |
| கர்ணாவதி எக்ஸ்பிரஸ் | 12933/34 | மும்பை சென்டிரல் | அகமதாபாத் |  |
| குஜராத் மெயில் | 12901/02 | மும்பை சென்டிரல் | அகமதாபாத் |  |
| மும்பை சென்டிரல்- அகமதாபாத் பயணியர் வண்டி | 59439/40 | மும்பை சென்டிரல் | அகமதாபாத் |  |
| மும்பை சென்டிரல்- அகமதாபாத் பயணியர் வண்டி | 59441/42 | மும்பை சென்டிரல் | அகமதாபாத் |  |
| பறக்கும் ராணி | 12921/22 | மும்பை சென்டிரல் | சூரத் |  |
| வதோதரா எக்ஸ்பிரஸ் | 12927/28 | மும்பை சென்டிரல் | வதோதரா |  |
| மும்பை சென்டிரல்- வல்சாத் விரைவு பயணியர் வண்டி | 59023/24 | மும்பை சென்டிரல் | வல்சாத் |  |
| லோக் சக்தி எக்ஸ்பிரஸ் | 22927/28 | மும்பை பாந்திரா முனையம் | அகமதாபாத் |  |
| பாந்திரா முனையம்-வாபி பயணியர் வண்டி | 59045/46 | மும்பை பாந்திரா முனையம் | வாபி/வல்சாத் |  |
| பாந்திரா முனையம்-சூரத் இண்டர் சிட்டி எக்ஸ்பிரஸ் | 12935/36 | பாந்திரா முனையம் | சூரத் |  |
| பிலாத்-வதோதரா அதிவிரைவு வண்டி | 22929/30 | பிலாத் | வதோத்ரா |  |
| குஜராத் இராணி | 19033/34 | வல்சாத் | அகமதாபாத் |  |
| வதோதரா-அகமதாபாத் இண்டர்சிட்டு எக்ஸ்பிரஸ் | 19035/36 | வதோதரா | அகமதாபாத் |  |
| மும்பை சென்டிரல் - அகதாபாத் இரட்டை அடுக்கு எக்ஸ்பிரஸ் | 12931/32 | மும்பை சென்டிரல் | அகமதாபாத் | } |
# இராமநாதபுரம், கோயம்புத்தூர்



**இராமநாதபுரம்** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கோயம்புத்தூரிலுள்ள ஒரு நகரப் பகுதியாகும்.  
## அமைவிடம்
கடல் மட்டத்திலிருந்து சுமார் 426 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் இராமநாதபுரம் அமையப் பெற்றுள்ளது.  

## கல்வி
### பள்ளிகள்
மாநகராட்சி மேல்நிலைப் பள்ளி ஒன்றும், மாநகராட்சி ஆரம்பப் பள்ளி ஒன்றும் இராமநாதபுரம் பகுதியில் இயங்குகின்றன.  
## சமயம்
### இந்துக் கோயில்கள்
தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற நரசிங்கப்பெருமாள் கோயில் மற்றும் அங்காளம்மன் பிளேக் மாரியம்மன் கோயில் ஆகிய இந்துக் கோயில்கள் இராமநாதபுரம் பகுதியில் அமைந்துள்ளன.
# இந்தோனேசிய விடுதலை நாள் அறிவிப்பு



**இந்தோனேசிய விடுதலை நாள் அறிவிப்பு** (ஆங்கிலம்: *Proclamation of Indonesian Independence*; இந்தோனேசியம்: *Proklamasi Kemerdekaan Indonesia*) என்பது நெதர்லாந்து நாட்டில் இருந்து இந்தோனேசியா விடுதலை பெறுவதாக அறிவிக்கப்பட்ட நாளைக் குறிப்பிடுவதாகும்.  

17 ஆகத்து 1945, வெள்ளிக்கிழமை, தோக்கியோ நேரப்படி காலை 10:00 மணிக்கு, ஜகார்த்தா, 56-பெகாங்சான் தைமூர் சாலை *(Jalan Pegangsaan Timur),* சுகார்னோவின் வீட்டில் இருந்து; சுகார்னோவினால் இந்தோனேசிய விடுதலை நாள் அறிவிக்கப்பட்டது. இந்தோனேசிய விடுதலை நாள் அறிவிப்பு ஆவணத்தில் சுகார்னோ மற்றும் முகமது அட்டா *(Mohammad Hatta)* ஆகிய இருவரும் கையெழுத்திட்டனர். அவர்கள் முறையே அதிபர் மற்றும் துணை அதிபராக அடுத்த நாள் நியமிக்கப்பட்டனர். 18 சூன் 1946 அன்று, வெளியிடப்பட்ட அரசாங்க தீர்ப்பாணையின் மூலம் இந்தோனேசிய விடுதலை நாள் அறிவிக்கப்பட்ட தேதி பொது விடுமுறை நாளாக மாற்றப்பட்டது.  

இந்தோனேசியாவில் பல புரட்சிகள் ஏற்படுவதற்கும்; டச்சுக்காரர்களுக்கு எதிராக ஆயுதம் ஏந்திய போராட்டங்கள் நடைபெறுவதற்கும்; மேலும் பல ஆர்ப்பாட்டத் தொடர் நிகழ்ச்சிகள் நடைபெறுவதற்கும்; இந்தோனேசிய விடுதலை நாள் அறிவிப்பு ஒரு மூலகாரணமாக அமைந்தது.  

## பொது

அந்த அறிவிப்பிற்குப் பின்னர், இந்தோனேசிய தேசியப் புரட்சி *(Indonesian National Revolution)* உருவானது; மற்றும் டச்சுக்காரர்களுக்கு எதிராக இந்தோனேசியர்களின் ஆயுதமேந்திய எதிர்ப்புகளும் தொடங்கின. 1949-இல் இந்தோனேசியாவின் விடுதலை அதிகாரப்பூர்வமாக அறிவிக்கப்படும் வரையில், நெதர்லாந்து நாட்டிற்கு எதிரான போராட்டங்கள்; மற்றும் டச்சு சார்பு இந்தோனேசிய மக்களுக்கு *(Pro-Dutch civilians)* எதிரான போராட்டங்களும் தொடர்ந்தன.  

1942-ஆம் ஆண்டில், இரண்டாம் உலகப் போரின் போது இந்தோனேசியாவை ஜப்பானியர்கள் கைப்பற்றிய போது, டச்சுக்காரர்கள் அந்த நாட்டை விட்டு வெளியேறினர். அதன் பின்னர் ஜப்பானியர்கள் இந்தோனேசியாவை மூன்று ஆண்டுகாலம் ஆட்சி செய்தனர். ஜப்பானியர்கள் இந்தோனேசியாவில் இருந்து வெளியேறிக் கொண்டிருக்கும் போது, இந்தோனேசியாவின் விடுதலை அறிவிக்கப்பட்டது.  

### ஜப்பானியர் முடிவு

இரண்டாம் உலகப் போருக்குப் பின்னர், டச்சுக்காரர்கள் இந்தோனேசியாவை மீண்டும் ஆட்சி செய்யத் தொடங்கினால், அவர்களுக்கு பிரச்சினைகளை உருவாக்க வேண்டும் என்பதற்காக இந்தோனேசியாவிற்கு விடுதலை வழங்க ஜப்பானியர் முடிவு செய்தனர். ஆகத்து 6 மற்றும் 9-ஆம் தேதிகளில் ஹிரோஷிமா மற்றும் நாகசாக்கி மீது அணுகுண்டுகள் வீசப்பட்டன.  

அதன் பின்னர், இந்தோனேசியா ஜப்பான் நாட்டுத் தரப்பினர் இடையே நடைபெற்ற பேச்சுவார்த்தைகளின் மூலமாக இந்தோனேசிய விடுதலை நாள் அறிவிப்பு ஏற்றுக் கொள்ளப்பட்டது.
# ரஜீவன் ஜெயச்சந்திரமூர்த்தி



**ரஜீவன் ஜெயச்சந்திரமூர்த்தி** (*Rajeevan Jeyachandramoorthy*, பிறப்பு: 28 சூன் 1980) ஓர் இலங்கைத் தமிழ் அரசியல்வாதி ஆவார். 2024 பாராளுமன்றப் பொதுத் தேர்தலில் இவர் தேசிய மக்கள் சக்தியின் சார்பில் யாழ்ப்பாண மாவட்டத்தில் போட்டியிட்டு வெற்றி பெற்றிருந்தார். இவர் 17,000 விருப்பு வாக்குகளைப் பெற்றார். களனிப் பல்கலைக்கழகத்தில் படித்துப் பட்டம் பெற்ற இவர் பாடசாலை ஆசிரியராகவும், அதிபராகவும் பணியாற்றினார்.  

## தேர்தல் வரலாறு
**ரஜீவன் ஜெயச்சந்திரமூர்த்தியின் தேர்தல் வரலாறு**

| 2024 நாடாளுமன்றம் | யாழ்ப்பாணம் மாவட்டம் | மக்கள் விடுதலை முன்னணி | தேசிய மக்கள் சக்தி | align= | } |
| --- | --- | --- | --- | --- | --- |
# நளின் ஹேவகே



**நளின் ஹேவகே** ஓர் இலங்கை அரசியல்வாதி ஆவார். தேசிய மக்கள் சக்தி கட்சியின் உறுப்பினரான இவர் 2024 இலங்கை நாடாளுமன்றத் தேர்தலில் காலி தேர்தல் மாவட்டத்தில் போட்டியிட்டு வெற்றிபெற்றார். இவர் தேசிய மக்கள் சக்தியின் தேசிய செயற்குழு உறுப்பினராகவும் உள்ளார்.  

## தேர்தல் வரலாறு
**நளின் ஹேவகேயின் தேர்தல் வரலாறு**

| 2024 நாடாளுமன்றம் | காலி மாவட்டம் | மக்கள் விடுதலை முன்னணி | தேசிய மக்கள் சக்தி | } |
| --- | --- | --- | --- | --- |
# கருங்கல்பாடி



**கருங்கல்பாடி** (*karumgalpadi*) என்பது இந்திய ஒன்றியம், தமிழ்நாட்டின், தருமபுரி மாவட்டம், அரூர் ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இது வேடகட்டமடுவு ஊராட்சியால் நிருவகிக்கப்படுகிறது. இந்த ஊர் அரூர் சட்டமன்றத் தொகுதிக்கும், தருமபுரி மக்களவைத் தொகுதிக்கும் உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது.  

## மேற்கோள்
# இந்தோனேசிய விடுதலை நாள்


**இந்தோனேசிய விடுதலை நாள்** (இந்தோனேசியம்: *Hari Ulang Tahun Kemerdekaan Republik Indonesia*; (**HUT RI**) அல்லது *Hari Kemerdekaan* ஆங்கிலம்: *Independence Day of Indonesia*) என்பது 17 ஆகத்து 1945 அன்று, இந்தோனேசிய விடுதலை நாள் அறிவிப்பை நினைவுகூரும் வகையில் இந்தோனேசியாவில் கடைபிடிக்கப்படும் ஒரு தேசிய விடுமுறை தினமாகும்.  

18 சூன் 1946 அன்று, வெளியிடப்பட்ட இந்தோனேசிய அரசாங்க தீர்ப்பாணையின் மூலம் இந்தோனேசிய விடுதலை நாள் அறிவிக்கப்பட்ட தேதி பொது விடுமுறை நாளாக மாற்றம் செய்யப்பட்டது.  

## பொது

இந்த தேசிய தினத்தை கொண்டாடுவதற்காக நாடு முழுவதும் விழாக்கள் நடத்தப்படுகின்றன. அதில் நாடு முழுவதும் நடத்தப்படும் கொடி ஏற்றுதல் விழா முக்கியமான நிகழ்வாகும். அத்துஅடன் வெளிநாடுகளில் உள்ள இந்தோனேசிய தூதரகங்களில் கொடி ஏற்றுதல் விழா நடைபெறுவது வழக்கமாகும்.  

உள்ளூரில் தேசிய தின சமூகப் போட்டிகள், தேசப்பற்று மற்றும் பண்பாட்டு அணிவகுப்புகளும் நடைபெறும். பங்குபெறும் வணிக வளாகங்களுக்கு அரசாங்கத்தின் மூலமாகத் தள்ளுபடிகளை வழங்கப்படுகின்றன. ஆகத்து 16 அல்லது ஆகத்து 17-க்கு முந்தைய கடைசி வெள்ளிக்கிழமை, இந்தோனேசிய அதிபர் இந்தோனேசிய மக்களின் கலந்தாய்வுப் பேரவையில் இருந்து நாட்டு மக்களுக்கு உரையாற்றுவார்.  

### மெர்டேக்கா அரண்மனை

ஆகத்து 17 அன்று மேற்கு இந்தோனேசிய நேரம் 10:00 மணிக்கு அனைத்து இந்தோனேசிய தேசிய தொலைக்காட்சி சேவைகளும், பாரம்பரியமாக தேசிய விடுதலை தின விழா நிகழ்ச்சிகளை ஜகார்த்தாவில் உள்ள மெர்டேக்கா அரண்மனையில் இருந்து நேரடியாக ஒளிபரப்பு செய்கின்றன.  

அந்த நாளின் தொடக்கத்தில், இந்தோனேசியா முழுவதும் உள்ள நகரங்கள் மற்றும் குறுமாநிலங்கள் அந்தந்த நகர அரங்குகளில் கொடி ஏற்றும் விழாவை நடத்துகின்றன. தெருக்கள், பொது இடங்கள் மற்றும் பொதுப் போக்குவரத்து வாகனங்கள் போன்றவை தேசப்பற்று அலங்காரங்களால் அலங்கரிக்கப் படுகின்றன.  

மற்றும் ஆகத்து மாதம் முழுவதும் இந்தோனேசியாவின் தேசியக் கொடியைக் குறிக்கும் சிவப்பு மற்றும் வெள்ளை நிறங்கள்; நாடு முழுவதும் ஆதிக்கம் செலுத்துவது வழக்கமாக அமையும்.  

## காட்சியகம்
**இந்தோனேசிய விடுதலை நாள் காட்சிப் படங்கள்**
# இந்தோனேசிய கொடி



**இந்தோனேசிய கொடி** (இந்தோனேசியம்: *Bendera Negara Indonesia*; ஆங்கிலம்: *Flag of Indonesia*) என்பது இந்தோனேசியாவின் அதிகாரப்பூர்வமான தேசியக் கொடி ஆகும். இந்தக் கொடி சாங் மேரா பூத்தே *(Sang Merah Putih),* சாங் சக்கா மேரா பூத்தே *(Sang Saka Merah Putih),* மேரா பூத்தே *(Merah Putih)* என்று பரவலாகவும் அழைக்கப்படுகிறது.  

இது 1945 ஆகத்து 17 அன்று ஜகார்த்தாவில் உள்ள 56 புரோகிலமாசி சாலையில் (முன்னர் தைமூர் சாலை) இந்தோனேசிய விடுதலை நாளின் போது அறிமுகப்படுத்தப்பட்டு உயர்த்தப்பட்டது; மேலும் 27 திசம்பர் 1949 அன்று டச்சுக்காரர்கள் இந்தோனேசிய இறையாண்மையை முறையாக மாற்றியபோது மீண்டும் உயர்த்தப்பட்டது. அன்றிலிருந்து கொடியின் வடிவமைப்பு மாறாமல் உள்ளது.  

## பொது

இந்தோனேசியக் கொடியின் நிறங்கள் 13-ஆம் நூற்றாண்டின் மஜபாகித் பேரரசின் பதாகையிலிருந்து பெறப்பட்டதாகவும் அறியப்படுகிறது.  

இருப்பினும், சிவப்பு மற்றும் வெள்ளை வண்ண அடையாளங்கள்; பழைய ஆசுத்திரோனீசிய புராணங்களில் காணப் படுகின்றன என்றும் கூறப்படுகிறது. அதனால்தான் இந்த நிறங்கள் ஆசுத்திரோனீசியா முழுவதும் பல நாடுகளின் கொடிகளில் காணப்படுகின்றன.  

## காட்சியகம்
**இந்தோனேசிய கொடியின் காட்சிப் படங்கள்**
# நடுத் தீவு


**நடுத் தீவு**, *முதலைத் தீவு* என்றும் அழைக்கப்படுவது (*Central Island*, also known as *Crocodile Island*) கென்யாவில் துர்க்கானா ஏரியின் நடுவில் அமைந்துள்ள ஒரு எரிமலைத் தீவு ஆகும். இது **நடுத் தீவு தேசிய பூங்காவின்** அமைவிடமாக உள்ளது, இது கென்யா வனவிலங்கு பணியகத்தால் நிருவகிக்கப்படுகிறது.  

## பருந்துப் பார்வை
நடுத் தீவு ஒரு டசன் பள்ளங்களாலும் கூம்புகளாலும் ஆனது. அவற்றில் மூன்று சிறிய ஏரிகளும் உள்ளன. இரண்டு பெரிய ஏரிகள் ஒரு கிலோமீட்டர் அகலமும் சுமார் 80 மீ ஆழமும் கொண்ட பள்ளங்களை ஓரளவு நிரப்பியதாக உள்ளன. அவற்றின் கரைகள் கடல் மட்டத்திற்கு அருகில் உள்ளன. தீவின் மிக உயரமான இடம் 550 மீட்டர் உயரமாகும் என்றாலும், ஏரியின் மேற்பரப்பில் இருந்து காணக்கிட்டால் சுமார் 190 மீ உயரமாகும். பல சிறிய தீவுகள் பகுதியளவு நீரில் மூழ்கியதாக தீவின் விளிம்புகளில் உள்ளன. மேலும் கூம்புகளும், எரிமலை குமிழ்களும் தீவின் அருகே ஏரியின் மேற்பரப்புக்கு அடியில் காணப்படுகின்றன.  

தீவில் உள்ள எரிமலைவாயின் செயல்பாடு மத்திய பள்ளத்தின் NE-to-SE விளிம்பில் குவிந்துள்ளது. எரிமலை வாயிலிருந்து கந்தக உமிழ்வுகள் 1930 களில் காணப்பட்டன. 1974 ஆம் ஆண்டில் உருகிய கந்தகத்தின் தீவிர உமிழ்வு மற்றும் நீராவி மேகங்கள் நிலப்பகுதியிலிருந்து காணப்பட்டன.
# இந்தோனேசிய துணை அதிபர்


**இந்தோனேசிய துணை அதிபர்** அல்லது **இந்தோனேசிய குடியரசின் துணைத் தலைவர்** (ஆங்கிலம்: *Vice President of Indonesia*; இந்தோனேசியம்: *Wakil Presiden Republik Indonesia*) என்பவர் இந்தோனேசிய அரசாங்கத்தின் நிர்வாகப் பிரிவில் இந்தோனேசிய அதிபருக்குப் பிறகு இரண்டாவது மிக உயர்ந்த அதிகாரி ஆவார். இவர் இந்தோனேசிய அதிபருக்கு அடுத்த நிலையில் உள்ளார்.  

தற்போது ஜிப்ரான் ரகபுமிங் ரகா என்பவர் இந்தோனேசியாவின் துணை அதிபராக உள்ளார் இவர் 14-ஆவது துணை அதிபர்; மற்றும் இந்தோனேசியாவின் மிக இளைய துணை அதிபரும் ; இவர் 20 அக்டோபர் 2024 அன்று பதவியேற்றார்.  

## பொது

இந்தோனேசிய துணை அதிபர் பதவி 1945-ஆம் ஆண்டில் அரசியலமைப்பு உருவாக்கப்பட்ட போது நிறுவப்பட்டது. இந்தப் பதவி முதன்முதலில் 18 ஆகத்து 1945 அன்று முகமது அட்டாவிற்கு வழங்கப்பட்டது.  

இந்தோனேசிய துணை அதிபருக்கான வேட்பாளர் பிறப்பிலிருந்து இந்தோனேசிய குடிமகனாக இருக்க வேண்டும்; மற்றும் ஓர் அரசியல் கட்சி அல்லது அரசியல் கட்சிகளின் கூட்டணியால் பரிந்துரைக்கப்பட வேண்டும் என்று 1945-ஆம் ஆண்டில் அரசியலமைப்பில் கூறப்பட்டு உள்ளது.  

## தகுதிகள்
**இந்தோனேசிய துணை அதிபருக்கான தகுதிகள்:**  

- ஒரே கடவுளை நம்பிக்கை;
- பிறப்பிலிருந்து இந்தோனேசிய குடிமகனாக இருக்க வேண்டும்;
- தேசத்திற்கு துரோகம் செய்திருக்கக் கூடாது; எந்த ஊழலோ அல்லது பிற குற்றங்களிலோ ஈடுபட்டு இருக்கக் கூடாது;
- கடமைகளைச் செய்ய உடல் ரீதியாகவும் மன ரீதியாகவும் திறன் கொண்டவராக இருக்க வேண்டும்;
- இந்தோனேசியா குடியரசில் நிரந்தர குடியிருப்பாளராக இருக்க வேண்டும்;
- லஞ்ச ஒழிப்பு ஆணையத்திடம் தம்முடைய தனிப்பட்ட சொத்துகள் குறித்து தெரிவித்து இருக்க வேண்டும்;
- அரசுக்கு இழப்பை ஏற்படுத்தக்கூடிய தனிப்பட்ட அல்லது கூட்டுக் கடன்கள் இல்லாமல் இருக்க வெண்டும்;
- நீதிமன்ற தீர்ப்பின் மூலம் திவாலானதாக அறிவிக்கப்பட்டு இருக்கக் கூடாது;
- எந்த இழிவான செயலிலும் ஈடுபட்டு இருக்கக் கூடாது;
- வாக்காளராகப் பதிவு செய்யப்பட்டு இருக்க வேண்டும்;
- வரி செலுத்துபவராக பதிவு செய்து, குறைந்தபட்சம் கடந்த ஐந்து ஆண்டுகளாக வரி செலுத்தி இருக்க வேண்டும்;
- இதற்கு முன்பு இரண்டு முறை துணைத் தலைவராக இருந்து இருக்கக் கூடாது;
- பஞ்சசீலா, 1945 அரசியலமைப்பு மற்றும் இந்தோனேசிய விடுதலை அறிவிப்பின் பார்வைக்யில் விசுவாசமாக இருக்க வேண்டும்;
- ஐந்து ஆண்டுகளுக்கும் மேலாக சிறைத்தண்டனை விதிக்கப்பட்டு இருக்கக் கூடாது.
- 35 வயதுக்கும் குறைவாக இருக்கக்கூடாது;
- குறைந்த பட்சம் மூத்த உயர்நிலைப் பள்ளி அல்லது அதே மட்டத்தில் உள்ள மற்ற பள்ளியில் படித்திருக்க வேண்டும்;
- இந்தோனேசியாவின் பொதுவுடைமை கட்சியிலோ அல்லது அந்தக் கட்சியின் பொது அமைப்பிலோ ஒருபோதும் உறுப்பினராக இருந்து இருக்கக் கூடாது.
- துணை அதிபரின் பதவியை நிறைவேற்றுவதற்கான தொலைநோக்கு, நோக்கம் மற்றும் திட்டங்கள் இருக்க வேண்டும்;.
# பாலையம்பட்டி



**பாலையம்பட்டி** அல்லது "பாளையம்பட்டி" என்பது இந்தியா தமிழ்நாடு மாநிலத்தின் விருதுநகர் மாவட்டத்திலுள்ள ஒரு புறநகர்ப் பகுதியாகும்.  

## அமைவிடம்
கடல் மட்டத்திலிருந்து சுமார் 123.12 மீ. உயரத்தில், என்ற புவியியல் ஆள்கூறுகள் கொண்டு பாலையம்பட்டி அமையப் பெற்றுள்ளது.  

## மக்கள்தொகை பரம்பல்
2011-ஆம் ஆண்டு மக்கள்தொகை கணக்கெடுப்பின் அடிப்படையில், பாலையம்பட்டி ஊரின் மொத்த மக்கள்தொகை 18,576 பேர் ஆகும்.  
## அரண்மனை மண்டபம்
இராமநாதபுரம் சமசுதானத்திலிருந்த 14 ஜமீன்களில் ஒன்றான பாலையம்பட்டி ஜமீன் (முன்பு ஒரு பாளையத்திற்குத் தலைமையிடமாக இப்பகுதி இருந்ததால் பாளையம்பட்டி என்று அழைக்கப்பட்டது) அரண்மனை மண்டபம் ஒன்றைக் கொண்டிருந்தது. பிற்காலத்தில், பல ஆண்டுகளாக இந்த அரண்மனை மண்டபம் சிதிலமடைந்து இருந்ததால், சுமார் ரூ.2 கோடி செலவில் இப்போது புனரமைக்கப்பட்டு பழமை மாறாமல் உள்ளது.  
## சமயம்
### இந்துக் கோயில்
தமிழ்நாடு அரசின் இந்து சமய அறநிலையத் துறை கட்டுப்பாட்டில் பராமரிக்கப்படும் ஆயிர வைசிய காசுக்கார செட்டி நீராவி விசுவநாத சுவாமி கோயில் என்ற சிவன் கோயில் ஒன்று பாலையம்பட்டி ஊரில் அமைந்துள்ளது.  
## அரசியல்
பாலையம்பட்டி பகுதியானது, அருப்புக்கோட்டை (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, விருதுநகர் மக்களவைத் தொகுதி சார்ந்தது.
# தலசாரி கடற்கரை



குறைந்த அலையின் போது தலசாரியில் எடுக்கப்பட்ட பீங்கான் நண்டு]]  
**தலசாரி கடற்கரை** (*Talasari Beach*) என்பது இந்தியாவின் ஒடிசா மாநிலம் பாலேசுவர் மாவட்டத்தில் உள்ள கடற்கரை ஆகும். இது இந்தியாவின் வடகிழக்குக் கடற்கரையில் அமைந்துள்ளது.  

*தலசாரி* என்ற பெயர் இரண்டு ஒடியா சொற்களான தலாவும் (ତାଳ) (பனை) சாரி/*சாரணியும்* (ସାରି/ସାରଣୀ) இணைத்துப் பெறப்பட்டது. இந்த இடத்தைச் சுற்றி பனை மரங்கள் வரிசையாக இருப்பதால் இதற்கு இப்பெயர் வழங்கப்பட்டது. தலா என்ற சொல்லுக்கு தாளம் என்றும் பொருள்படும் எனவும் கூறப்படுகிறது. இது கடல் அலைகளினால் ஏற்படும் அலையோசையினைப் பிரதிபலிக்கிறது.  

சுபர்ணரேகா ஆறு தலாசாரி கடற்கரையின் காட்சி ஈர்ப்பை அதிகரிக்கிறது. கடற்கரையில் உள்ள மணல் குன்றுகளும் சிவப்பு நண்டுகளும், அருகிலுள்ள மீன்பிடிக் குக்கிராமங்கள், பிச்சித்ரபூரில் உள்ள சதுப்புநில மரங்கள் ஆகியவை இப்பகுதியின் சுற்றுலா முக்கியத்துவம் வாய்ந்த பிற இடங்களாகும்.  

## கண்ணோட்டம்

இந்த இடத்தில் பரந்த அளவிலான பசுமையான நெல் வயல்கள், ஏராளமான ஆறுகள், நீல மலைகள், விரிவான கடற்கரைகள் உள்ளன. கடற்கரையில் உயரமான தென்னை மரங்கள், பனை மரங்கள், சவுக்கு மரங்கள் உள்ளன. உதய்பூர் கடற்கரை இந்தப் பகுதியின் கடைசியாக உள்ளக் கடற்கரையாகும்.  

நீரோடை நிரம்பி வழியும் போது, படகு உதவியுடன் மட்டுமே பிரதானக் கடற்கரையை அடைய முடியும். ஆனால் மற்ற நேரங்களில், வறண்ட ஆற்றுப் படுகை வழியாக நடந்து செல்லலாம். இந்த இடம் ஓரளவு காற்று வீசும் இடமாக அமைந்துள்ளது.  

ஒடிசாவில் மக்கள் குறைவாகக் கூடுமிடமாக இக்கடற்கரை உள்ளது. ஒடிசாவின் மற்ற கடற்கரைகளைப் போல தலசாரி கடற்கரைக்கு மக்கள் அடிக்கடி அதிகமாக வருவதில்லை. தலசாரி கடற்கரையில் உள்ள கடல் கொந்தளிப்பாக இல்லாமல் அமைதியாக இருக்கும்.  

இது வடக்கில் ஒடிசாவின் கடைசி கடற்கரையாகும்.  

## புவியியல்
புவியியல் ரீதியாக தலசாரி 21° 35'48 "N அட்சரேகைக்கும் 87° 27'17" E தீர்க்கரேகைக்கும் இடையில் அமைந்துள்ளது.  

தலசாரியின் கடற்கரை மீன்பிடி கிராமங்களுக்கும், கடல் உணவுகளுக்கும் ஓரளவு மக்கள் மத்தியில் பிரபலமானது. தீகா கடற்கரை தலசாரி கடற்கரையிலிருந்து 7 கி. மீ. மட்டுமே தொலைவில் உள்ளது.  

## காலநிலை
இந்த இடத்தில் ஆண்டு முழுவதும் 156.84 செ.மீ. மழைப்பொழிவினைப் பெறுகிறது. கோடைக் காலத்தில், வெப்பநிலை அதிகமாக இருக்கும். சில நேரங்களில் 40 பாகை செல்சியசு வரை வெப்பம் அடையும். குளிர்காலத்தில், 14 பாகை செல்சியசாக இருக்கும்.  

## போக்குவரத்து
ஒடிசாவில் தலசாரி ஜலேசுவரிலிருந்து 36 கி,மீ. தொலைவில் உள்ளது. அருகிலுள்ள தொடருந்து நிலையம் ஜலேசுவரில் உள்ளது. கொல்கத்தா அருகிலுள்ள வானூர்தி நிலையம் ஆகும். இது தலசாரியிலிருந்து 180 கி.மீ. தூரத்தில் உள்ளது. இது பாலேசுவருடன் நன்றாக இணைக்கப்பட்டுள்ளது. இருப்பினும், மேற்கு வங்கத்தின் திகாவிலிருந்து தலசாரி 8-10 கி.மி. தூரத்தில் உள்ளது. ஹவுராவிலிருந்து புதிய திகாவிற்கு தொடருந்துச் சேவைத் தொடங்கப்பட்டுள்ளது. ஒரு மகிழ்வுந்தில் திகா தொடருந்து நிலையத்திலிருந்து தலசாரிக்கு சுமார் 15 நிமிடப் பயணத்தில் சென்றடையலாம்.  

## சுற்றுலா இடங்கள்

பிப்ரவரியில், முந்திரி மரங்களில் காணப்படும், சிவப்பு, ஆரஞ்சு மலர்கள், முந்திரிப் பருப்பு பழத்திற்கு வெளியே தொங்குவதைக் காணலாம்.  

ஒடிசா அரசால் நடத்தப்படும் ஒரு சில சிறிய உணவகங்கள், பந்தாசாலாவும் உள்ளன.  

கடற்கரை மிகவும் தட்டையானது. அலைகள் அதிக அளவில் இருக்காது. எனவே கடற்கரை விளையாடுவதற்குச் சிறந்தது. சுபர்ணரேகா ஆற்றின் முகத்துவாரத்தைத் தூரத்திலிருந்து காணலாம்.  

காலையில் மீன் சந்தையாகச் செயல்படும் கடற்கரையில் ஒரு படகு குலாம் உள்ளது.
# டாக்டர் ஆ. ப. ஜெ. அப்துல் கலாம் சாலை



**டாக்டர் ஆ. ப. ஜெ. அப்துல் கலாம் சாலை** இந்தியாவில் புது தில்லியில் உள்ள ஒரு சாலை ஆகும். இது முன்னர் ஔரங்கசீப் சாலை என்று அழைக்கப்பட்டது.)இது வடகிழக்கு முனையில், மான்சிங் சாலை, ஜாஜகான் சாலை, இமாயூன் சாலை, பிருத்விராஜ் சாலை, வடகிழக்கில் கான் சந்தை செல்லும் சாலையில் உள்ள 'தாஜ் மான்சிங் உணவகம்' வரை நீண்டுள்ளது. தென்மேற்கு முனையில் இது முசுதபா கெமல் அட்டாதுர்க் மார்க்கம், சப்தர்ஜங் சாலை சந்திப்பு வரையுள்ளது.  

ஆர்செலர் மிட்டலின் இலட்சுமி மித்தல், டி. எல். எப். நிறுவனர் கே. பி. சிங், மேக்சு கெல்த்கேர் நிறுவனத்தின் அனல்ஜித் சிங் போன்ற பல இந்திய பில்லியனர்களின் தாயகமாக இது உள்ளது.  

## டாக்டர் ஆ. ப. ஜெ. அப்துல் கலாம்

டாக்டர் அ. ப. ஜெ. அப்துல் கலாம் (1931-2015) ஓர் இந்திய விஞ்ஞானியும் அரசியல்வாதியும் ஆவார். 2002 முதல் 2007 வரை இந்தியாவின் 11ஆவது குடியரசுத் தலைவராக பணியாற்றினார். இந்தியாவின் விண்வெளித் திட்டம், ஏவுகணை வளர்ச்சியில் கலாம் ஒரு முன்னணி நபராக இருந்தார். இதனால் இவருக்கு "இந்தியாவின் ஏவுகணை மனிதன்" என்று அழைக்கப்பட்டார். இந்தியாவின் அணு ஆயுத சோதனைகளிலும் இவர் பங்கு வகித்தார். தனது தரமான ஆளுமைக்கு பெயர் பெற்ற கலாம், பொதுமக்களிடையே பிரபலமாக இருந்தார். மேலும் "மக்கள் குடியரசுத் தலைவர்" என்று நினைவுகூரப்படுகிறார். குடியரசுத் தலைவராகப் பதவி ஏற்றப்பின்பும் கல்வி, எழுத்து மூலம் மக்களை தொடர்ந்து ஊக்கப்படுத்தினார். இவர் 2015-இல் தனது 83 வயதில் இறந்தார்.  

## சந்திப்பு
துக்ளக் சாலை கடக்கும் இடத்தில் ஒரு சந்திப்பு உள்ளது. இந்தச் சாலையில் உள்ள நிலம் 500 கோடி ரூபாய் (ஏக்கருக்கு சுமார் 80 மில்லியன் டாலர்) மதிப்புடையது.  

## 2014-ம் ஆண்டு பெயர் மாற்றம்
டாக்டர் அ. ப. ஜெ. அப்துல் கலாம் சாலை முன்பு *ஔரங்கசீப் சாலை* என்று அழைக்கப்பட்டது. முகலாய பேரரசர் ஔரங்கசீப்பின் நினைவாக ஆங்கிலேயர்களால் இச்சாலைப் பெயரிடப்பட்டது. நவம்பர் 2014 இல், தில்லி சீக்கிய குருத்வாரா நிர்வாகக் குழு, ஒன்பதாவது சீக்கிய குரு குரு தேக் பகதூரின் நினைவாக ஔரங்கசீப் சாலையின் பெயரை மாற்ற வேண்டும் என்று இந்திய பிரதமரிடம் மனு அளிக்கப்பட்டது. மத ஒடுக்குமுறைக்காக பிரபலமற்ற முகலாயப் பேரரசர் ஔரங்கசீப்பின் உத்தரவின் பேரில் குரு தேக் பகதூர் தில்லியில் தூக்கிலிடப்பட்டார். கனேடிய எழுத்தாளரும், பாக்கித்தான் வம்சாவளியைச் சேர்ந்த ஆர்வலருமான தாரெக் ஃபத்தா, அவுரங்கசீப் சாலையை தாரா சிக்கோ சாலை என்று மறுபெயரிட பரிந்துரைத்தார். அவுரங்காசீப்பின் சகோதரர் தாரா சிகோவின் , பின்னர் தூக்கிலிடப்பட்டார்.  

29 ஆகத்து 2015 அன்று கிழக்கு தில்லிக்கான இந்திய நாடாளுமன்றத்தின் பாஜக உறுப்பினரான மகேசு கிரி வேண்டுகோளின் பேரில் ஔரங்கசீப் சாலை டாக்டர் ஆ. ப. ஜெ அப்துல் கலாம் சாலை என்று தில்லி மாநகராட்சி மூலம் மறுபெயரிடப்பட்டது.  

"மக்கள் குடியரசுத் தலைவருக்கு அஞ்சலி செலுத்தும் வகையில், புது தில்லியில் உள்ள ஔரங்கசீப் சாலையை டாக்டர் ஆ. ப. ஜெ. அப்துல் கலாம் சாலை என்று மறுபெயரிட நான் முன்மொழிகிறேன் என மகேசு கிரி தெரிவித்தார்.  

### விமர்சனம்
*டாக்டர் ஆ. ப. ஜெ. அப்துல் கலாம் சாலை* என ஔரங்கசீப் சாலை பெயர் மாற்றப்பட்டது. வரலாற்றாசிரியர்களின் பல்வேறு பிரிவுகள், அரசியல்வாதிகளிடமிருந்து விமர்சனங்களைப் பெற்றது. அதாவது ஜனதா தளத்தின் சரத் யாதவ், பகுஜன் சமாஜ் கட்சி தலைவர் மாயாவதி, தேசியவாத காங்கிரசு கட்சி தாரிக் அன்வர், அனைத்திந்திய மஜ்லிசே இத்திகாதுல் முசுலிமீன் அசதுத்தீன் ஒவைசி உள்ளிட்டோர் எதிர்ப்புத் தெரிவித்தவர்கள் ஆவார்..
# கென் ஓனோ


**கென் ஓனோ** (*Ken Ono*, பிறப்பு மார்ச் 20, 1968) என்பவர் ஒரு அமெரிக்க கணிதவியலாளர் ஆவார். இவர் எண் கோட்பாடு ஆய்வுத் துறைகளில் ஆர்வம் கொண்டவர். இவர் புரோவோஸ்ட்டின் எஸ்.டி.இ.எம் ஆலோசகராகவும், வர்ஜீனியா பல்கலைக்கழகத்தில் மார்வின் ரோசன்ப்ளம் கணித பேராசிரியராகவும் உள்ளார். இவர் தன் கணித வாழ்வில் பல கண்டுபிடிப்புகளை நிகழ்த்தியுள்ளார்.  

## துவக்க கால வாழ்க்கையும், கல்வியும்
ஓனோ 1968, மார்ச், 20 அன்று பென்சில்வேனியாவில் உள்ள பிலடெல்பியாவில் பிறந்தார். இவர் இரண்டாம் உலகப் போருக்குப் பிறகு யப்பானில் இருந்து அமெரிக்காவிற்கு குடிபெயர்ந்த கணிதவியலாளர் தகாஷி ஓனோவின் மகனாவார். கனடாவில் உள்ள பிரிட்டிஷ் கொலம்பியா பல்கலைக்கழகத்தில் இருந்து பென்சில்வேனியா பல்கலைக்கழகத்தில் ஒரு பணிக்காக இவரது தந்தை அமெரிக்கா வந்ததால் கென் ஓனோ அமெரிக்காவில் பிறந்தார்.  

1980 களில், ஓனோ டவ்சன் உயர்நிலைப் பள்ளியில் பயின்றார், ஆனால் படிப்பை விட்டுவிட்டார். பின்னர் இவர் உயர்நிலைப் பள்ளி பட்டயம் இல்லாமல் சிகாகோ பல்கலைக்கழகத்தில் சேர்ந்தார். அங்கு அவர் மிதிவண்டி பந்தயங்களில் கலந்துகொண்டார். மேலும் இவர் பெப்சி - மியாதா மிதிவண்டி ஓட்டுவோர் குழுவில் உறுப்பினராக இருந்தார்.  

இவர் 1989 இல் சிகாகோ பல்கலைக்கழகத்தில் தனது இளங்கலைப் பட்டத்தைப் பெற்றார், அங்கு இவர் சை அப்சிலோன் சகோதரத்துவ அமைப்பில் உறுப்பினராக இருந்தார்.  

## தொழில்
ஓனோ 1991 முதல் 1993 வரை வூட்பரி பல்கலைக்கழகத்தில் ஆசிரியராகவும், 1993 முதல் 1994 வரை ஜோர்ஜியா பல்கலைக்கழகத்தில் வருகைதரு உதவிப் பேராசிரியராகவும், அர்பானா-சாம்பெய்னில் உள்ள இல்லினாய்ஸ் பல்கலைக்கழகத்தில் வருகைதரு உதவிப் பேராசிரியராகவும் 1994 முதல் 1995 வரை பணியாற்றினார் இவர் 2022 இலையுதிர்காலத்தில் துறைத் தலைவராக தனது பதவிக் காலத்தை முடித்துக் கொண்டு வர்ஜீனியா பல்கலைக்கழகத்தில் எஸ்.டி.ஈ.எம் ஆலோசகராக ஆனார்.
# தேல் ஆறு

**தேல் ஆறு** (*Tel River*) இந்தியாவின் ஒடிசா நபரங்பூர், கலாஹண்டி, பாலங்கிர், பௌது, சோனேபூர் மாவட்டங்களில் ஓடும் ஒரு ஆறு ஆகும். தேல் ஆறு, மகாநதியின் முக்கியமான துணை ஆறாகும். இது திடிலாகர் நகரத்திலிருந்து எட்டு கிலோமீட்டர் தொலைவில் பாய்கிறது. மகாநதி ஆற்றின் குறிப்பிடத்தக்கத் துணை ஆற்றுடன் சுபர்ணபூரில் இணைகிறது. இரண்டு ஆறுகளும் இணையுமிடம் ஒரு வண்ணமயமான இடமாக உள்ளது. புகழ்பெற்ற கோசலேசுவர் சிவன் கோயிலான பைத்யநாத் கோயில், தேல் ஆற்றின் இடது கரையில் அமைந்துள்ளது.  

## ஆதாரம்
ஒடிசாவின் நபரங்பூர் மாவட்டத்தில் சமவெளியிலும், திறந்த பகுதியிலுமிருந்து (அமராவதி வனப்பகுதிக்கு அருகே ஒடிசா-சத்தீஸ்கர் எல்லைக்கு அருகில்) தேல் ஆறு உருவாகிறது. இது மகாநதி ஆற்றின் மிகப்பெரிய துணை ஆறாகும்.
# பூட்டுத்தாக்கு



**பூட்டுத்தாக்கு** (PUTTUTHAKKU) என்பது இந்தியாவின் தமிழ்நாட்டின் இராணிப்பேட்டை மாவட்டத்தின், ஆற்காடு ஊராட்சி ஒன்றியத்தில் உள்ள பூட்டுத்தாக்கு ஊராட்சியில் அமைந்த ஒரு கிராமம் ஆகும். இதன் அஞ்சல் சுட்டு எண் 632517 ஆகும்.  

பூட்டுத்தாக்கு கிராமமானது, கன்னிகாபுரம், பூட்டுத்தாக்கு ஆதி திராவிடர் காலனி, பூட்டுத்தாக்கு அருந்ததியர் காலனி, நாராயணபுரம் போன்ற கிராமப் பகுதிகளைக் கொண்டது.  

## அமைவிடம்
பூட்டுத்தாக்கு கிராமம் இராணிப்பேட்டை சட்டமன்றத் தொகுதிக்கும், அரக்கோணம் மக்களவைத் தொகுதிக்கும் உட்பட்டது.  
இது இராணிப்பேட்டை நகரத்திற்கு தென்மேற்கே 16.5 கிலோ மீட்டர் தொலைவிலும்; வேலூர் நகரத்திற்கு கிழக்கே 13 கிலோ மீட்டர் தொலைவிலும். ஆற்காட்டிற்கு மேற்கே 12 கிலோ மீட்டர் தொலைவிலும் உள்ளது.  
## கல்வி
- ஊராட்சி ஒன்றிய துவக்கப் பள்ளி, பூட்டுத்தாக்கு
- ஊராட்சி ஒன்றிய நடுநிலைப்பள்ளி, நாராயணபுரம்
- அரசு மேனிலைப்பள்ளி, பூட்டுத்தாக்கு
## போக்குவரத்து
### சாலைப்போக்குவரத்து
தேசிய நெடுஞ்சாலை 75 மற்றும் தேசிய நெடுஞ்சாலை 132பி பூட்டுத்தாக்கு கிராமம் அருகே செல்கிறது.  
### தொடருந்து நிலையங்கள்
பூட்டுத்தாக்கு கிராமத்திற்கு வடக்கே 5.5 கிலோ மீட்டர் தொலைவில் திருவலம் எனுமிடத்தில் தொடருந்து நிலையம் உள்ளது. இதன் வடமேற்கே 15.3 கிலோ மீட்டர் தொலைவில் காட்பாடி சந்திப்பு தொடருந்து நிலையம் உள்ளது.
# சுருபலிஜோரா

**சுருபலிஜோரா** (*Surubalijora*) அல்லது **சுருபலிஜோர்** என்பது இந்தியாவின் ஒடிசா சுபர்ணபூர் மாவட்டத்தின் பிர்மகாராஜ்பூர் துணைப்பிரிவின் சுபாலயா பகுதியில் அமைந்துள்ள ஒரு சிறிய ஆறு (ஜோரா அல்லது ஜோரெ) ஆகும். இது ஒரு மலையிலிருந்து உருவாகி சுபாலயா, தேபபாதர், அம்பசாரபட்டா அருகே மகாநதி நதியுடன் இணைகிறது. இதன் சந்திப்பு இடத்தில் ஒரு சிறிய வடிநிலத்தினை உருவாக்குகிறது. இந்த வடிநிலம் அருகே, நிலம் வளமானதாக உள்ளது. இங்கு அருகிலுள்ள கிராமங்களைச் சேர்ந்த விவசாயிகள் பல்வேறு காய்கறிகளைப் பயிரிடுகின்றனர்.  

ஒடிசா பாலம், கட்டுமானக் கழகம் சுபாலயா, காமிரா கிராமத்திற்கு அருகே சுருபலிஜோர் மீது ஒரு பாலத்தைக் கட்டியுள்ளது. ரைராக்கோல், பௌத், சுபாலயா, பீர்மஹாராஜ்பூர், தர்மசாலா, சோனேபூர், சம்பல்பூர் போன்ற பல்வேறு நகரங்களை இணைப்பதில் இந்த பாலம் முக்கியப் பங்கு வகிக்கிறது.
# பிம்ப்ரி சிஞ்ச்வடு அறிவியல் பூங்கா



**பிம்ப்ரி சிஞ்ச்வடு அறிவியல் பூங்கா** (*Pimpri Chinchwad Science Park*) என்பது இந்தியாவின் புனே பிம்ப்ரி சிஞ்ச்வடுவில் உள்ள ஓர் அறிவியல் மையமாகும். இது 2013ஆம் ஆண்டில் பிம்ப்ரி-சிஞ்ச்வடு மாநகராட்சியால் நிறுவப்பட்டது. இந்த வளாகத்தில் அறிவியல் மையம், அருங்காட்சியகம், கலைக்கூடம், கலையரங்கம், பொதுக்காட்சிக்கூடம், கோளரங்கம் உள்ளன.  

## அறிவியல் மையம்
அறிவியல் மையம் வளாகத்தின் முக்கிய பகுதியாகும். இங்கு அறிவியல் கண்காட்சிகளைக் காட்டும் ஒரு வேடிக்கையான அறிவியல் காட்சியகமும் உள்ளது. இந்த மையம் 7 முக்கிய பகுதிகளாகப் பிரிக்கப்பட்டுள்ளது.  

- தானுந்து பிரிவு
- வேடிக்கையான அறிவியல்
- ஆற்றல்
- பருவநிலை மாற்றம்
- முப்பரிமாணக் காட்சியகம்
- அறிவியல் பூங்கா
- டினோ பூங்கா
- பொதுக்காட்சிக்கூடம்
- கோளரங்கம்
- கலைக்கூடம்
- கலையரங்கம்
# ஓகா தொடருந்து நிலையம்



**ஓகா தொடருந்து நிலையம்** (*Okha railway station*), இந்தியாவின் குஜராத் மாநிலத்தின் தேவபூமி துவாரகை மாவட்டத்தில் அரபுக் கடற்கரையில் அமைந்துள்ளது. இது மேற்கு இரயில்வே மண்டலத்தின் ராஜ்கோட் இரயில்வே கோட்டத்தில் உள்ளது. இந்நிலையம் துவாரகைக்கு மேற்கே 30.6 கிலோ மீட்டர் தொலைவில் உள்ளது.  
## முதன்மைத் தொடருந்துகள்
ஓகா தொடருந்து நிலையத்திலிருந்து இந்தியாவின் பல நகரங்களுக்கு தொடருந்துகள் இயக்கப்படுகிறது. அவைகளில் சில பின் வருமாறு:  

- 19567/19568 விவேக் விரைவு தொடருந்து - ஓகா-தூத்துக்குடி
- 15635 / 15636 துவாரகை எக்ஸ்பிரஸ் - குவகாத்தி -ஓகா
- 15045/15046 -கோரக்பூர்-ஓகா விரைவு வண்டி
- 16337/16338 எர்ணாகுளம் - ஓகா விரைவு வண்டி
- 19251/19252 சோமநாதபுரம்-ஓகா விரைவு வண்டி
- 22969/22970 ஓகா–வாரணாசி அதிவிரைவு வண்டி
- 22905/22906 ஓகா- ஹவுரா அதிவிரைவு வண்டி
- 16733/16734 இராமேசுவரம்-ஓகா விரைவு வண்டி
- 19575/19576 ஓகா-நாத்துவாரா (ராஜ்சமந்து மாவட்டம்) விரைவு வண்டி
- 20819/20820 புரி- ஓகா விரைவு வண்டி
- 19565/19566 தேராதூன்-ஓகா விரைவு வண்டி
- 19573/19574 ஓகா-ஜெய்ப்பூர் வாராந்திர விரைவு வண்டி
- 22945/22946 மும்பை சென்டிரல்- ஓகா, சௌராஷ்டிரா மெயில்
# முரளிதர் சந்திரகாந்த் பண்டாரி


**முரளிதர் சந்திரகாந்த் பண்டாரி** (*Murlidhar Chandrakant Bhandare*)(10 திசம்பர் 1928-15 சூன் 2024) என்பவர் ஓர் இந்திய அரசியல்வாதி ஆவார். இவர் மகாராட்டிரத்தினைச் சேர்ந்த மூத்த இந்திய தேசிய காங்கிரசு தலைவராகவும், 1980-1982,1982-1988 மற்றும் 1988-1994 ஆகிய மூன்று முறை மாநிலங்களவை உறுப்பினராகவும் இருந்தவர் ஆவார். இந்திய உச்ச நீதிமன்றத்தின் மூத்த வழக்கறிஞராகப் பணியாற்றிய பண்டாரி, இரண்டு முறை உச்ச நீதிமன்ற வழக்கறிஞர் சங்கத்தின் தலைவராகவும் இருந்துள்ளார். 19 ஆகத்து 2007 அன்று ஒடிசாவின் ஆளுநராக நியமிக்கப்பட்டார். இவர், 21 ஆகத்து 2007 அன்று பதவியேற்றார். சூன் 9, 2008 அன்று, இவர் இந்தியாவின் 2ஆவது தேசிய மகள் தினத்தை (நந்தினி திவாசு) குறித்தார். 2013 மார்ச் 9 அன்று எஸ். சி. ஜமீர் நியமிக்கப்படும் வரை இவர் பதவியில் தொடர்ந்தார். இவரது சுயசரிதை, *தி ஆர்க் ஆப் மெமரி மை லைப் அண்ட் டைம்சு* (*The Arc of Memory: My Life and Times)* மார்ச் 2024-இல் வெளியிடப்பட்டது. இவர் தனது 95 வயதில் சூன் 15,2024 அன்று இறந்தார்.
# வில்லியம் ஆதோரன் இலூயிசு



**சர் வில்லியம் ஆதோரன் இலூயிசு**, *(Sir William Hawthorne Lewis)*(29 சூன் 1888-19 அக்டோபர் 1970) என்பவர் இந்திய ஆட்சிப் பணி உறுப்பினராக இருந்தவர் ஆவார். இவர் 1941 முதல் 1946 வரை ஒடிசாவின் ஆளுநராகப் பணியாற்றினார்.  

கேம்பிரிட்ஜ், கான்வில் மற்றும் கயசு கல்லூரியில் கல்வி பயின்ற லூயிசு, 1911ஆம் ஆண்டில் இந்திய ஆட்சிப் பணியில் சேர்ந்தார்.  

1946ஆம் ஆண்டில் ஈராக்குது அணைக்கு இவர் அடிக்கல் நாட்டினார்.
# வடகோவை



**வடகோவை** என்பது இந்தியா தமிழ்நாடு மாநிலத்தில் கோயம்புத்தூர் மாவட்டத்தின் கோயம்புத்தூரிலுள்ள ஒரு நகரப் பகுதியாகும்.  
## அமைவிடம்
கடல் மட்டத்திலிருந்து சுமார் 452.44 மீ. உயரத்தில், என்ற புவியியல் ஆள்கூறுகள் கொண்டு கோயம்புத்தூர் மாவட்டத்தில் வடகோவை அமையப் பெற்றுள்ளது.  

## போக்குவரத்து
பல ஊர்களுக்கும் போக்குவரத்தை எளிதாக்கும் வடகோவையின் சிந்தாமணி சாலைச் சந்திப்பில் உலக உருண்டையைத் தாங்கும் மனித சிலை ஒன்று மரத்தால் நிறுவப்பட்டு, மக்களைக் கவரும் வகையில் உள்ளது.  
### தொடருந்து நிலையம்
இரண்டு நடைமேடைகளைக் கொண்ட கோயம்புத்தூர் வடக்கு சந்திப்பு தொடருந்து நிலையம் வடகோவையில் அமைந்துள்ளது. வடகோவை தொடருந்து நிலையத்தில், இவ்வழித்தடத்தில் பயணிக்கும் தொடருந்துகளில் பெரும்பாலானவை நின்று செல்கின்றன. மேலும், இந்த தொடருந்து நிலையத்திலிருந்தும் சில இரயில்கள் கிளம்புகின்றன.  
## சமயம்
### இந்துக் கோயில்கள்
வடகோவையில் ஐயப்ப சுவாமி கோயில் ஒன்று உள்ளது. மேலும், தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற சித்தி விநாயகர் கோயில் என்ற பிள்ளையார் கோயில் ஒன்றும் வடகோவையில் அமைந்துள்ளது.
# திபெத்திய உப்புக்கொத்தி



**திபெத்திய உப்புக்கொத்தி** என்பது **உப்புக்கொத்திப்** (*அனார்சின்கசு அட்ரிப்ரான்சு*) பறவைக் குடும்பத்தினைச் சேர்ந்த ஒரு சிறிய பறவையாகும். இது பாமிர் மலைகள், தியான் சான், திபெத்திய பீடபூமி, தெற்கு மங்கோலியா, கிழக்கு தென்னாப்பிரிக்கா, தெற்கு, கிழக்கு, தென்கிழக்கு ஆசியா குளிர்காலத்தில் இனப்பெருக்கம் செய்கிறது.  

இது முன்பு சைபீரிய (சின்ன உப்புக்கொத்தி) சிற்றினத்துடன் குறிப்பிட்டதாகக் கருதப்பட்டது. மேலும் மூன்று இது துணையினங்களை உள்ளடக்கியது. இவை: திபெத்தில் இனப்பெருக்கம் செய்யும் *அ. அ. அட்ரிப்ரான்சு*, பாமிர் மலைகளில் இனப்பெருக்கம் செய்யும் *அ. ஆ பாமினென்சிசு*, கிங்காயில் இனப்பெருக்கம் செய்யும் *அ. ஆ. சுகேஃபெரி* ஆகும்.  

2022ஆம் ஆண்டில் வெளியிடப்பட்ட ஓர் ஆய்வில், சின்ன உப்புக்கொத்தி, "*மங்கோலசு*" குழு பெரிய மணல் உப்புக்கொத்தியின் சகோதரக் குழு என்றும், "அட்ரிஃப்ரான்கள்" குழு இவற்றின் சகோதர குழுவாகவும் உள்ளது என்றும் முன்மொழியப்பட்டது. எனவே சின்ன உப்புக்கொத்தி வகைப்பாட்டியலில் பிரிவுத் தேவைப்பட்டது. வகைப்பாட்டியலானார்கள் இவற்றுக்குப் புதிய விலங்கியல் பெயரினைப் பொதுவான ஆங்கிலப் பெயருடன் பரிந்துரைத்தனர்.  

- சைபீரிய உப்புக்கொத்தி (*அனார்சின்கசு மங்கோலசு*) *அ. ம. மங்கோலசு, அ. ம இசுடிக்மன்னி*
- திபெத்திய உப்புக்கொத்தி (*அனார்சின்கசு அட்ரிபிரான்சு)* *அ. அ. அட்ரிபிரான்சு, அ. அ பாமினென்சிசு, அ. அ இசுகேபெரி*
- பாலைவன உப்புக்கொத்தி (*அனார்சின்கசு லெசுனுலால்டி*) தற்போது மணல் உப்புக்கொத்தி

பன்னாட்டுப் பறவையியல் நிபுணர்கள் சங்கம் 2023ஆம் ஆண்டில் சின்ன உப்புக்கொத்தி வகைபிரித்தல், மறுபெயரை ஏற்றுக்கொண்டது. திபெத்திய உப்புக்கொத்தியினை ஒரு முழு சிற்றினமாக நிலைநிறுத்தியது.
# சந்திரநாத் பாசு

## தொழில்
டாக்காவில் துணை நீதிபதியாக பணியாற்றிய சந்திரநாத் பாசு, பின் நிரந்தரமாக கொல்கத்தாவில் வங்காள நூலகத்தில் நூலகராக பணியாற்றினார். 1877ல் வங்காள மாகாண அரசில் அதிகாரப்பூர்வமாக மொழிபெயர்ப்பாளராக பணியில் சேர்ந்து, அதே பணியில் 1904ல் பணி ஓய்வு பெற்றார். பின்னர் சில ஆண்டுகள் ஜெய்பூர் கல்வியியல் கல்லூரியின் முதல்வராகவும், வங்காள சாகித்திய பரிஷத்தின் தற்காலிகத் துணைத் தலைவராகவும் பணியாற்றினார்.  
## செயல்பாடுகள்
### துவக்காலப் படைப்புகள்
1857 சிப்பாய் கிளர்ச்சி குறித்து *புகழ் பெற்ற புரட்சி* (Glorious Revolution) எனும் தலைப்பில் ஆங்கில மொழியில் நூல் எழுதினார்.  
### பசுபதி சம்வாதம்
*பசுபதி சம்வாதம்* எனும் நூலை எழுதி வெளியிட்ட பிறகு சந்திரநாத் பாசு இந்து சமூகத்தில் நன்கு அறியப்பட்டார். இவர் கிறிஸ்தவ மற்றும் பிரம்ம சமாஜம் அறிஞர்களுடன் இறையியல் விவாதங்களை தொடங்கினார். மேலும் இந்துக்கள் சமய சாஸ்திரங்களை கடுமையாகப் பின்பற்ற வேண்டும் என்று வாதிட்டார்.  
### சாகுந்தல தத்துவம்
மகாகவி காளிதாசரால் இயற்றப்பட்ட அபிஞான சாகுந்தலம் எனும் நாடக நூலை ஒற்றி சந்திரநாத் பாசுவின் பெரிய படைப்பான *சாகுந்தல தத்துவம்* எனும் ஒப்பீட்டு ஆய்வு நூல், இந்துத்துவா விழுமியங்களைக் கண்டறிய முயன்று மகத்தான வெற்றியைப் பெற்றது.  
### இந்துத்துவா:இந்துக்களின் பழைமையான வரலாறு
சந்திரநாத் பாசுவின் முக்கியமான படைப்புகளில், 1892ல் எழுதிய *இந்துத்துவா:இந்துக்களின் பழைமையான வரலாறு* ( *Hindutva--Hindur Prakrita Itihas*) எனும் நூல் எளிய மக்களிடையே அத்வைத கோட்பாட்டை நிலைநிறுத்துவதாகும்.
# இந்தோனேசிய பிரதமர்


**இந்தோனேசிய பிரதமர்** (ஆங்கிலம்: *Prime Minister of Indonesia*; இந்தோனேசியம்: *Perdana Menteri Indonesia*) என்பது இந்தோனேசியாவில் 1945 முதல் 1966 வரை செயல்பாட்டில் இருந்த ஓர் அரசியல் பதவி ஆகும்.  

அந்தக் காலகட்டத்தில், இந்தோனேசிய பிரதமர் என்பவர் இந்தோனேசிய அமைச்சரவையின் பொறுப்பாளராக இருந்தார். இந்தோனேசிய அமைச்சரவை என்பது இந்தோனேசிய மக்களவை மற்றும் இந்தோனேசிய அதிபர் எனும் இந்தோனேசிய அரசாங்கத்தின் மூன்று பிரிவுகளில் ஒன்றாகும்.  

சுகார்னோவின் 1959-ஆம் ஆண்டு தீர்ப்பாணையைத் தொடர்ந்து *(President Sukarno's 1959 Decree),* 1959-ஆம் ஆண்டு தொடங்கி; 1966-ஆம் ஆண்டு வரை; அதிபர் சுகார்னோ தொடர்ந்து இந்தோனேசியாவின் பிரதமராகப் பொறுப்பு வகித்து வந்தார்.  

## பொது

18 ஆகத்து 1945 அன்று, விடுதலை நாள் அறிவிப்பிற்குப் பின்னர் ஒரு நாள் கழித்து, சுகார்னோ அதிபராக நியமிக்கப்பட்டார்; மற்றும் 1945 இந்தோனேசியாவின் அரசியலமைப்பு நடைமுறைக்கு வந்தது.  

அதில் இந்தோனேசியா ஓர் அதிபர் முறையைச் சுற்றி கட்டமைக்கப்பட்டது என்று கூறப்பட்டது; எனவே, ஒரு பிரதமருக்கான அதிகாரம் அரசியலமைப்பில் எதுவும் இல்லை; அமைச்சரவை என்பது நேரடியாக அதிபரின் பொறுப்பின் கீழ் வருகிறது எனவும் உறுதிப்படுத்தப்பட்டது.  

### துணை அதிபரின் தீர்ப்பாணை

இருப்பினும், இந்தோனேசிய துணை அதிபரின் எண்.எக்ஸ் *(Vice-Presidential Edict No.X)* தீர்ப்பாணையைத் தொடர்ந்து, 1945 நவம்பர் 11 அன்று, இந்தோனேசிய மத்திய தேசியக் குழு *(Central Indonesian National Committee)*; *(Komite Nasional Indonesia Pusat)* (**KNIP**) ஒரு தற்காலிக அமைச்சரவைக்குப் பொறுப்பேற்றது.  

இதைத் தொடர்ந்து, அமைச்சரவை நீக்கம் செய்யப்பட்டது. இருப்பினும், சுத்தான் சாரீர் முதல் பிரதமராக வருமாறு கேட்டுக் கொள்ளப்பட்டார். அவர் தன் சொந்த அமைச்சரவையைத் தேர்ந்தெடுக்க அனுமதி வழங்கினால் மட்டுமே பிரதமர் பதவியை ஏற்கத் தயார் என ஒப்புதல் தெரிவித்தார். புதிய அமைச்சரவை 1945 நவம்பர் 14 அன்று அறிவிக்கப்பட்டது.  

### உட்பூசல்கள்

உள்நாட்டு அரசியல் பூசல்கள் காரணமாக 1946 மார்ச் 28 அன்று சுத்தான் சாரீர் பதவி துறப்பு செய்தார். ஆனாலும் அடுத்த அமைச்சரவையை அமைக்குமாறு சுத்தான் சாரீர் கேட்டுக் கொள்ளப்பட்டார். அந்த அமைச்சரவை 1946 அக்டோபரில் சரிந்தது. இருப்பினும் மீண்டும், புதிய அமைச்சரவையில் பிரதமராகத் தொடர சுத்தான் சாரீர் ஒப்புக்கொண்டார். இறுதியாக, உட்பூசல்கள் காரணமாக சுத்தான் சாரீர் 1947 சூன் 27 அன்று பதவி துறப்பு செய்தார்.  

அவருக்குப் பதிலாக அமீர் சஜாரிபுடின் *(Amir Sjarifuddin)* என்பவர் புதிய பிரதமராக நியமிக்கப்பட்டார்; மேலும் சுத்தான் சாரீர் ஐக்கிய நாடுகள் அவையில் இந்தோனேசியப் பிரதிநிதியாக நியமிக்கப்பட்டார். இந்தோனேசிய பிரதமர் பதவி 25 சூலை 1966-இல் நிரந்தரமாகக் கலைக்கப்பட்டது.
# தேசிய நெடுஞ்சாலை 218 (இந்தியா)



**தேசிய நெடுஞ்சாலை 218** (*National Highway 218 (India)*) பொதுவாக **தே. நெ. 218** எனக் குறிப்பிடப்படுகிறது. இது இந்தியாவின் ஒரு தேசிய நெடுஞ்சாலை ஆகும். தேசிய நெடுஞ்சாலை 218 இந்தியாவின் மேற்கு வங்காளம், சார்க்கண்டு மாநிலங்கள் வழியாகச் செல்கிறது.  

## வழித்தடம்
தேசிய நெடுஞ்சாலை 218 மேற்கு வங்கம், சார்க்கண்டு மாநிலங்களில் உள்ள புருலியா, சந்தக்யாரி, ஜாரியா, தன்பாத் ஆகியவற்றை இணைக்கிறது. சந்தன்கியாரிக்கும் புருலியாவுக்கும் இடையில் ஒரு நகரமாக வளரும் ஒரு சிறிய கிராமம் நவ்திகா.  

## சந்திப்புகள்
: புருலியா அருகே முனையம்  
: தன்பாத் அருகே முனையம்
# தேசிய நெடுஞ்சாலை 516இ (இந்தியா)



**தேசிய நெடுஞ்சாலை 516இ** (*National Highway 516C (India)*) பொதுவாக தே. நெ. 516இ என்று அழைக்கப்படுகிறது. இது இந்தியாவின் ஆந்திரப் பிரதேச மாநிலத்தில் உள்ள ஒரு தேசிய நெடுஞ்சாலை ஆகும். இது தேசிய நெடுஞ்சாலை 16-இன் இரண்டாம் நிலை பாதையாகும்.
# சாபாவரம் மண்டல்


**சாபாவரம் மண்டல்** (*Sabbavaram mandal*) என்பது இந்தியாவின் ஆந்திரப் பிரதேச மாநிலத்தில் உள்ள அனகாபள்ளி மாவட்டத்தில் உள்ள ஒரு மண்டல் ஆகும்.  

இம்மண்டலத்தில் மூன்று பல்கலைக்கழகங்கள் உள்ளன.  

- தாமோதரம் சஞ்சீவையா தேசியச் சட்டப் பல்கலைக்கழகம்
- இந்தியப் பெட்ரோலியம், எரிசக்தி நிறுவனம்
- இந்திய கடல்சார் பல்கலைக்கழகம், விசாகப்பட்டினம்

சாபாவரம் சராசரியாக கடல் மட்டத்திலிருந்து 20 மீட்டர் (66அடி) உயரத்திலுள்ளது.  

## சாபாவரம் மண்டலத்தில் உள்ள கிராமங்களின் பட்டியல்

- அம்ருதாபுரம்
- அண்டகப்பள்ளி
- அரிபகா
- அசகப்பள்ளி
- அய்யன்பாலம்
- பங்கரம்மாபாலம்
- படாஜங்கலாபாலம்
- போடுவாளாசா
- சிந்தலா அக்ராகரம்
- தோங்கலா மாரி சீதாராம்புரம்
- எல்லுப்பி
- எருகுணைடுப்பாளம்
- காளி பீமாவரம்
- கங்காவரம்
- கோட்டிவாடா
- குல்லெபள்ளி
- இருவாடா
- லாகிசெட்டிபாலாம்
- மொகளிபுரம்
- நல்லரேகுபாலேம்
- நரபாத்
- பைடிவாடா
- பைடிவாடா அக்ராகாரம்
- ராயபுரா அக்ராகாரம்
- சப்பாவரம்-கொல்லாலபாலம்
- சப் பவர்ம அக்ராகரம்-சப் பவ்ரமம்
- தெக்கலிப்பாலம்
- வாங்காளி
- வேதுள்ளநரவ
- விப்பாக அக்ராகாரம்
# தேசிய நெடுஞ்சாலை 716ஆ (இந்தியா)


**தேசிய நெடுஞ்சாலை 716ஆ (இந்தியா)** (*National Highway 716B (India)*) என்பது சித்தூர்-தச்சூர் நெடுஞ்சாலை, புதிதாக தே. நெ. 716ஆ என எண்ணிடப்பட்ட, இந்தியாவில் கட்டுமானத்தில் உள்ள 117 கிலோமீட்டர் (73 மைல்) நீளமுள்ள பசுமை வழி நெடுஞ்சாலை ஆகும். இந்த நெடுஞ்சாலை பாரத்மாலா பரியோஜனா திட்டத்தின் ஒரு பகுதியாக சித்தூர் அருகே கீனதம்பள்ளியில் தொடங்கி தமிழ்நாட்டில் சென்னை அருகே பொன்னேரி தட்சூரில் முடிவடையும்.  

## நிலை புதுப்பிப்புகள்

- பிப்ரவரி 2019: சில கிராமங்களில் விவசாயிகள் நிலம் கையகப்படுத்துவதற்கு எதிர்ப்பு.
- ஆகத்து 2020: விரைவுச் சாலையை நிறைவு செய்வதற்கான இலக்கு தேதி மார்ச் 2024 என நிர்ணயிக்கப்பட்டுள்ளது.
- மார்ச் 2024: விவசாயிகளின் போராட்டத்தால் கட்டுமானப் பணிகள் தொடங்கப்படவில்லை
# அமீர் சந்த் பம்ப்வால்

**அமீர் சந்த் பம்ப்வால்** (*Amir Chand Bombwal*) (8 ஆகஸ்ட் 1893 - 10 பிப்ரவரி 1972) பஞ்சாபில் பிறந்த இந்திய விடுதலை இயக்கப் போராளியாவார். பிரித்தானிய இந்தியாவின் வடமேற்கு எல்லைப்புற மாகாணமான கைபர் பக்துன்வா மாகாணத்தின் பெசாவரில் இந்திய தேசிய காங்கிரசு கட்சியின் தலைவராக இருந்தார். எல்லை காந்தி என அழைக்கப்பட்ட கான் அப்துல் கப்பார் கானுக்கு நெருங்கிய கூட்டாளியும் ஆவார். மேலும் இவர், *தி பிரன்டியர் மெயில்* என்ற வாராந்திர செய்தித்தாளின் நிறுவனராகவும் அதன் ஆசிரியராகவும், மற்றும் வெளியீட்டாளராகவும் இருந்தார்.  

## பணிகள்

1907 மற்றும் 1911 க்கு இடையில் அலகாபாத்திலிருந்த பாரத் மாதா சங்கத்தால் வெளியிடப்பட்ட குறுகிய கால உருது மொழி சுவராஜ்ய வாராந்திர செய்தித்தாளின் கடைசி ஆசிரியராக பம்ப்வால் இருந்தார். இந்த செய்தித்தாள் பிரித்தானிய ஆட்சிக்கு எதிராக கடுமையான பிரச்சாரத்தைத் தொடர்ந்து நடத்தி வந்தது. இந்திய தேசிய காங்கிரசு கட்சியின் தீவிர உறுப்பினராக இருந்த இவர், ஒத்துழையாமை இயக்கத்தில் பங்கேற்றதற்காக சிறையில் அடைக்கப்பட்டார்.  
வடமேற்கு எல்லைப்புற மாகாணத்தில் ஒத்துழையாமை இயக்கம் தொடர்பாக, மூன்று ஆண்டுகள் கடுமையான சிறைத்தண்டனை அனுபவித்து வரும் பண்டிட் அமீர் சந்த் பம்ப்வாலின் இந்த புகைப்படம் பெஷாவர் மத்திய சிறையில் இருந்து முல்தான் மத்திய சிறைக்கு மாற்றப்பட்ட பின்னர் எடுக்கப்பட்டது. கழுத்தில் எஃகு வளையம் சிறையில் உள்ள கைதிகளின் வரிசை எண் "884", பிரிவு "40", மற்றும் சிறைக் காலம் 3 வருடம் எனக் காட்டுகிறது.]]  
சிறையில் இருந்து விடுவிக்கப்பட்ட பிறகு, 1924 கோஹாட் கலவரத்தில் அகதிகளுக்கும் பாதிக்கப்பட்டவர்களுக்கும் மறுவாழ்வு அளிக்க அங்கு பணியாற்றினார். கலவரத்தால் பாதிக்கப்பட்டவர்களுக்கு இவர் செய்த சேவைக்காக காந்தி இவரைப் பாராட்டினார்.  

இந்தியப் பிரிவினைக்குப் பிறகு, கான் அப்துல் கப்பார் கான் மற்றும் கான் அப்துல் ஜபார் கான்<nowiki/>ஆகியோருடன் இவரும் குற்றச்சாட்டுகள் ஏதுமில்லாமல் கைது செய்யப்பட்டார். அனைவரும் பெசாவர் மத்திய சிறையில் அடைக்கப்பட்டனர். முகம்மது அலி ஜின்னா இறந்த பிறகு, இவர்களுடன் நட்புடன் இருந்த லியாகத் அலி கான் இவர்களை சிறையிலிருந்து விடுவிக்க உதவினார். மேலும் 1948 ஆம் ஆண்டில் பாம்ப்வால் இந்திய-பாகித்தான் போரின் போர்நிறுத்தக் குழுவில் இந்தியா வந்தார்.  

பிரிவினைக்குப் பிறகு, இவர் இந்தியாவின் தேராதூனில் குடியேறினார். அங்கிருந்து *தி பிரன்டியர் மெயில்* என்ற செய்தித்தாளை வெளியிட்டார்.
# பசந்த குமார் பிஸ்வாஸ்


**பசந்த குமார் பிஸ்வாஸ்** (*Basanta Kumar Biswas*) (6 பிப்ரவரி 1895-11 மே 1915) யுகாந்தர் குழுவில் ஈடுபட்ட ஒரு இந்திய சுதந்திர சார்பு ஆர்வலர் ஆவார். பிரித்தானிய இந்தியாவின் வைஸ்ராயாக இருந்த ஹார்டிங் பிரபுவை 1912இல் கொல்ல முயற்சி செய்த, தில்லி-இலாகூர் சதி வழக்கில் தொடர்புடையவர்.  

வங்காளம் மற்றும் இந்திய நாட்டின் ஆரம்பகால சுதந்திர சார்பு ஆர்வலர்களில் பிஸ்வாசும் ஒருவர். வெடிகுண்டு தயாரிப்பில் நிபுணராக இருந்த இவர், யுகாந்தர் இயக்கத்தின் தலைவர்களான அமரேந்திரநாத் சட்டோபாத்யாயா மற்றும் ராஷ் பிஹாரி போஸ் ஆகியோரால் புரட்சிகர இயக்கத்தில் வழிநடத்தப்பட்டார்.
# தேசிய நெடுஞ்சாலை 217 (இந்தியா)



**தேசிய நெடுஞ்சாலை 217** (*National Highway 217 (India)*) பொதுவாக **தெ. நெ. 217** எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும். இந்த நெடுஞ்சாலை முன்பு தேசிய நெடுஞ்சாலைகள் 51, 62-இன் ஒரு பகுதியாக இருந்தது. இது தேசிய நெடுஞ்சாலை 17-இன் இரண்டாம் நிலை பாதையாகும். தேசிய நெடுஞ்சாலை-217 இந்தியாவின் அசாம், மேகாலயா மாநிலங்கள் வழியாகச் செல்கிறது.  

## வழித்தடம்
தே. நெ. 217 இந்தியாவின் அசாம், மேகாலயா மாநிலங்களில் உள்ள பைகான், துரா, தாலு, பாக்மாரா, ரோங்ஜெங், டாம்ரா, துத்னோய் நகரங்களை இணைக்கிறது.  

## சந்திப்புகள்
: பைகான் அருகே முனையம்.  
: துரா அருகே  
: கீழ் நெங்க்ரா அருகே  
: துத்னோய் அருகே முனையம்.  

## வரலாறு
2021ஆம் ஆண்டில், *சைர்டோடாக்டிலசு கார்சுடிகோலசு* என்ற புதிய பல்லிச் சிற்றினம் இந்த நெடுஞ்சாலையில் கண்டுபிடிக்கப்பட்டது.
# பெ. சண்முகம்


**பெருவளநல்லூர். சண்முகம்** என்பதை சுருக்கமாக "பெ. சண்முகம் " (*P. Shanmugam*) (பிறப்பு:06. ஆகத்து 1960).என்பவர் தமிழ்நாட்டைச் சேர்ந்த இந்திய இந்திய அரசியல்வாதி ஆவார். இவர் 5 சனவரி 2025 அன்று இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக நியமிக்கப்பட்டார்.  

பெ. சண்முகம் தமிழ்நாட்டின், திருச்சிராப்பள்ளி மாவட்டம், இலால்குடி வட்டம், பெருவளநல்லூர் சிற்றூரைச் சேர்ந்தவர். இவர் மாணவராக இருந்த காலத்தில் 18 வயதில் மார்க்சிய பொதுவுடமைக் கட்சியின் மாணவர் அமைப்பில் இணைந்தார். மார்க்சிய பொதுவுடைமைக் கட்சியின் செயற்குழு மற்றும் மத்திய குழு உறுப்பினராக பதவி வகித்து வருகிறார். மேலும் *தமிழ்நாடு மலைவாழ் மக்கள் சங்க* பொதுச்செயலாளர் பதவி வகித்து இருக்கிறார். மார்க்சிஸ்ட் கட்சி இளைஞர் அமைப்பு, விவசாய சங்க மாநில செயலாளர் போன்ற பதவிகளில் இருந்துள்ளார். வாச்சாத்தி வன்கொடுமை வழக்கை இறுதிவரை நடத்தியவராவார். இந்திய மார்க்சிய பொதுவுடைமைக் கட்சியின் தமிழ்நாடு மாநிலச் செயலாளராக இருந்த க. பாலகிருஷ்ணனின் பதவிக் காலம் முடிந்ததையடுத்து, 5 சனவரி 2025 அன்று பெ. சண்முகம் கட்சியின் மாநிலச் செயலாளராக நியமிக்கப்பட்டார். 2023 ஆம் ஆண்டு தமிழ்நாடு அரசு பெ. சண்முகத்திற்கு அண்ணல் அம்பேத்கர் விருது வழங்கி சிறப்பித்தது.
# கிளைச்சாலை


**கிளைச்சாலை** (*Spur route*) என்பது ஒரு நீண்ட, மிக முக்கியமான சாலையான நெடுஞ்சாலை, மாநிலங்களுக்கு இடையேயான நெடுஞ்சாலை அல்லது எந்திரப் பாதையின் ஒரு கிளைச் சாலையாகும். ஒரு புறவழிச்சாலை அல்லது சுற்றுவழி கிளைப் பாதையாகக் கருதப்படுவதில்லை. ஏனெனில் இது பொதுவாக மற்றொரு அல்லது அதே பெரிய சாலையுடன் மீண்டும் இணைகிறது.  

இந்தியத் தேசிய நெடுஞ்சாலைகள் முக்கிய தேசிய நெடுஞ்சாலைகளின் கிளைச்சாலை வழித்தடங்களை எழுத்து பின்னொட்டுகளுடன் குறிப்பிடுகிறது. எடுத்துக்காட்டாக, தேசிய நெடுஞ்சாலை 1 பல வழித்தடங்களைக் கொண்டுள்ளது. இதனைத் தேசிய நெடுஞ்சாலை 1அ, தேசிய நெடுஞ்சாலை 1ஆ, தேசிய நெடுஞ்சாலை 1இ, தேசிய நெடுஞ்சாலை 1ஈ எனப்படுறது. இதில் குறுகிய பாதை வெறும் 6 கிலோமீட்டர் (3.7 mi) நீளமுடையது (தே. நெ. 1இ). தேசிய நெடுஞ்சாலை கிளைச்சாலையில் மிக நீளமானது 663 கிலோமீட்டர் (412 mi) தூரமுடையது தே. நெ. 1அ. இந்த உந்துவிசை வழித்தடங்கள் அடிப்படையில் தாய் தேசிய நெடுஞ்சாலையிலிருந்து உருவாகினாலும். இவை இரண்டாம் நிலை நிலையில் மட்டுமல்ல, சில உந்துவிழி வழித்தடங்களையும் இந்தியாவின் முக்கிய நகரங்களையும் இணைக்கின்றன. உதாரணமாக, சம்மு காசுமீர் மாநிலத்தின் தலைநகரான சிறீ நகரினை தே. நெ. 1அ என்ற விரைவுச் சாலை பிற நகரங்களுடன் இணைக்கின்றது. இந்தியாவில் துறைமுகங்களை இணைக்க சில கிளைச்சாலைகள் பயன்படுத்தப்படுகின்றன. பாராதீப், இதன் முதன்மைச் சாலை, தேசிய நெடுஞ்சாலை 5 உடன் இணைக்கும் தேசிய நெடுஞ்சாலை 5அ-வினையும், தூத்துக்குடியினைத் தேசிய நெடுஞ்சாலை 7 உடன் இணைக்கும் தே. நெ. 7அ ஆகும்.
# யானா ஆறு


கலக்கும் யானா ஆற்றின் வரைபடம்]]  

**யானா ஆறு** (*Yana*), உருசியா நாட்டின் கிழக்கு சைபீரியாவில் அமைந்த சகா மாகாணத்தின் சர்தாங் ஆறு மற்றும் துல்கலாக் ஆறுகளின் கூடுமிடமான *யானா-ஒய்மயாகோன்* மேட்டு நிலப்பகுதியில் உற்பத்தியாகி, வடக்கில் உள்ள லாப்டேவ் கடலில் கலக்கிறது. இதன் மேற்கில் லேனா ஆறும், கிழக்கில் இண்டிகிர்கா ஆறும் பாய்கிறது. இந்த ஆறு ஒய்மயாகோன் கிராமம் வழியாகப் பாய்கிறது.  

நீளம் கொண்ட யானா ஆற்றின் வடிநிலம் பரப்பளவு கொண்டது. யானா ஆறு ஆண்டிற்கு சராசரியாக அளவு நீரை வெளியேற்றுகிறது. யானா ஆற்றில் குறிப்பாக மே மற்றும் சூன் மாதங்களில் மட்டும் (ஆற்றின் பனிக்கட்டிகள் உடைவதால்) நீர் பாய்கிறது. அக்டோபர் மாதம் முதல் மே மாதம் துவக்கம் வரை யானா ஆற்று நீரின் மேற்புரம் உறைநிலைக்கு சென்று, பனிக்கட்டியாக மாறிவிடுகிறது.  

யானா ஆற்றின் வடிநிலத்தில் ஏறத்தாழ 40,000 ஏரிகள் உள்ளது. யானா ஆற்றின் வடிநிலப்பகுதிகள் நிலத்தடி உறைபனிகள் கொண்டதாகவும்; தூந்திரப் பகுதியாகவும், கூம்பு வடிவ குட்டை மரங்கள் கொண்டதாகவும் உள்ளது.  

யானா ஆற்று வடிநிலப் பகுதிகளில் துருவப் பனிக்கட்டி கொண்டுள்ளது. குளிர்காலத்தில் இப்பகுதியின் வெப்பம் முதல் வரை தாழ்ந்து விடுகிறது.  
## துணை ஆறுகள்
யானா ஆற்றின் துணை ஆறுகளாக வலது புறத்தில் அடைச்சா ஆரு, ஒல்டுசோ ஆறு, சர்தாங் ஆறு, மற்றும் அபிராபைட் ஆறுகளும், இடது புறத்தில் துல்கலலாக் ஆறு, பைதான்தாய் ஆறு, டைகாச் ஆறு மற்றும் பக்கி ஆறுகள் உள்ளது.  
## இதனையும் காண்க
- ஒய்மயாகோன்
# தாமல்



**தாமல்** என்பது இந்தியா தமிழ்நாடு மாநிலத்தில் காஞ்சிபுரம் மாவட்டத்தின் காஞ்சிபுரம் வட்டத்திலுள்ள ஒரு புறநகர்ப் பகுதியாகும்.  
## அமைவிடம்
கடல் மட்டத்திலிருந்து சுமார் 130.35 மீ. உயரத்தில், என்ற புவியியல் ஆள்கூறுகள் கொண்டு தாமல் அமையப் பெற்றுள்ளது.  

## மக்கள்தொகை பரம்பல்
2011 இந்திய மக்கள் தொகைக் கணக்கெடுப்பு அடிப்படையில், தாமல் ஊரின் மொத்த மக்கள்தொகை 6,959 பேர் ஆகும். இதில் 3,455 பேர் ஆண்கள் மற்றும் 3,504 பேர் பெண்கள் ஆவர்.  
## சமயம்
### இந்துக் கோயில்கள்
நரசிங்கேசர் கோயில் என்ற சிவன் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிற வராகீசுவரர் கோயில் என்ற சிவன் கோயில் மற்றும் தாமோதரப் பெருமாள் கோயில் என்ற பெருமாள் கோயில் ஆகிய இந்துக் கோயில்கள் தாமல் ஊரில் அமைந்துள்ளன.  
## நீர்நிலை
தாமல் ஊரில் தாமல் ஏரி என்ற நீர்நிலை ஒன்று உள்ளது.
# இந்தோனேசிய ஐக்கிய மாநிலங்கள்


**இந்தோனேசிய ஐக்கிய மாநிலங்கள்** (ஆங்கிலம்: *United States of Indonesia* அல்லது *Federal Republic of Indonesia* (**RUSI**); இந்தோனேசியம்: *Republik Indonesia Serikat* (**RIS**); இடச்சு: *Verenigde Staten van Indonesië*) என்பது 1949–1950-ஆம் ஆண்டுகளில், இந்தோனேசியாவில் இருந்த ஒரு குறுகிய கால கூட்டமைப்பு ஆகும்.  

டச்சு-இந்தோனேசிய வட்ட மேசை மாநாட்டைத் *(Dutch–Indonesian Round Table Conference)* தொடர்ந்து, 27 டிசம்பர் 1949 அன்று, நெதர்லாந்து டச்சு கிழக்கு இந்தியத் தீவுகளின் *(Dutch East Indies)* இறையாண்மையை, **இந்தோனேசிய ஐக்கிய மாநிலங்கள்** கூட்டமைப்பிடம் முறையாக மாற்றிக் கொடுக்கப்பட்டது.  

இந்தோனேசியாவைத் தங்களின் கட்டுப்பாட்டிற்குள் கொண்டு வருவதற்காக இந்தோனேசிய தேசியவாதிகள்; நெதர்லாந்துடன் இந்தோனேசிய தேசிய புரட்சி எனும் வடிவத்தில் நான்கு ஆண்டுகாலம் போராட்டம் செய்தனர். அந்தப் போராட்டம் மேற்காணும் இறையாண்மை மாற்றத்துடன் ஒரு முடிவுக்கு வந்தது.  

## பின்னணி

சனவரி 1942-இல், ஜப்பானியர்கள் டச்சு கிழக்கிந்தியத் தீவுகளை ஆக்கிரமித்து, டச்சு குடிமைவாத அரசாங்கத்தை இடமாற்றம் செய்தனர். 17 ஆகத்து 1945 அன்று, ஜப்பானியர்கள் சரணடைந்த இரண்டு நாட்களுக்குப் பிறகு, இந்தோனேசிய தேசியவாதத் தலைவர் சுகார்னோ இந்தோனேசிய சுதந்திரத்தை அறிவித்தார்  

சுகார்னோவிற்கும்; மற்றும் இந்தோனேசியத் தலைமைத்துவத்திற்கும்; ஜப்பானியர்கள் ஒத்துழைப்பு தருவததாகக் கருதிய இடச்சுக்காரர்கள், தங்கள் அதிகாரத்தை மீட்டெடுக்க முடிவு செய்தனர்.  

### மவுண்ட்பேட்டன் பிரபு

பிரித்தானிய தென்கிழக்கு ஆசியக் கட்டளையின் *(British South East Asia Command)* கீழ் இருந்த டச்சு கிழக்கிந்தியத் தீவுகளுக்குப் பொறுப்பான மவுண்ட்பேட்டன் பிரபு, இடச்சுப் படைகள் ஜாவா மற்றும் சுமாத்திராவில் தரையிறங்க அனுமதி மறுத்தார். அங்கு அப்போது நடைமுறையில் இருந்த இந்தோனேசியக் குடியரசுக் கட்சியின் அதிகாரத்தை *(De Facto Republican Authority)* அங்கீகரித்தார்.  

### இடச்சு கிழக்கிந்தியத் தீவுகள்

ஜப்பானிய கடற்படையால் முன்னர் ஆக்கிரமிக்கப்பட்ட பெரும்பாலான இடச்சு கிழக்கிந்தியத் தீவுப் பகுதிகளின் மீது; டச்சுக்காரர்கள் மீண்டும் தங்களின் கட்டுப்பாட்டைக் கொண்டு வந்தனர். சூலை 1946-இல், இடச்சுக்காரர்கள் சுலாவெசியில் மலினோ மாநாடு *(Malino Conference)* எனும் கூட்டத்திற்கு ஏற்பாடு செய்தனர்.  

இதில் போர்னியோ மற்றும் கிழக்கு இந்தோனேசியாவின் பிரதிநிதிகள்; நெதர்லாந்து முன்மொழிந்த இந்தோனேசிய ஐக்கிய மாநிலங்கள் எனும் முன்மொழிவிற்கு ஆதரித்தனர்.  

### லிங்கட்ஜத்தி உடன்படிக்கை

இதைத் தொடர்ந்து 1946 நவம்பர் 15 அன்று, லிங்கட்ஜத்தி உடன்படிக்கை (*Linggadjati Agreement)* மூலமாக சுமாத்திரா, ஜாவா மற்றும் மதுரா மீதான இந்தோனேசிய குடியரசின் நடைமுறைக் கட்டுப்பாட்டை இடச்சுக்காரர்கள் அங்கீகரித்தனர்.  

### இந்தோனேசிய ஐக்கிய மாநிலங்கள்

### டென்பசார் மாநாடு

இடச்சுக்காரர்கள், திசம்பர் 1946-இல், டென்பசார் மாநாட்டிற்கு *(Denpasar Conference)* ஏற்பாடு செய்தனர். இதுவே கிழக்கு இந்தோனேசியா மாநிலத்தை *(State of East Indonesia)* நிறுவுவதற்கு வழிவகுத்தது. பின்னர், 1947-இல் மேற்கு போர்னியோவில் ஒரு மாநிலம் உருவாவதற்கும் வழிவகுத்தது. அதன் பின்னர், இரு தரப்பினருக்கும் இடையே பல சமரச மாநாடுகள் நடைபெற்றன. இறுதியாக, 27 டிசம்பர் 1949-இல், இந்தோனேசியாவின் இறையாண்மை, இந்தோனேசிய ஐக்கிய மாநிலங்கள் கூட்டமைப்பிடம் வழங்கப்பட்டது.  

இடச்சுக்கார்ரகளிடம் இருந்து இறையாண்மையைப் பெறுவதற்கு இந்தோனேசிய ஐக்கிய மாநிலங்கள் எனும் கூட்டமைப்பு பெரும் பங்காற்றி உள்ளது.
# தேசிய நெடுஞ்சாலை 117அ (இந்தியா)



**தேசிய நெடுஞ்சாலை 117அ** (*National Highway 117A (India)*), பொதுவாக **தே. நெ. 117அ** என்று அழைக்கப்படுகிறது. இது இந்தியாவின் தேசிய நெடுஞ்சாலை ஆகும். தேசிய நெடுஞ்சாலை 117அ இந்தியாவின் அசாம் மாநிலத்தின் வழியாகச் செல்கிறது.  

## வழித்தடம்
பிலாசிபாரா-கோக்ரஜார்-கருபாசா.  

## சந்திப்புகள்
: பிலாசிபாரா அருகே முனையம்  
: கருபாசாவுக்கு அருகே முனையம்